## Pravilnik o minimalnim uvjetima za ugovore o naukovanju

### NN 18/2008 (13.2.2008.), Pravilnik o minimalnim uvjetima za ugovore o naukovanju

# MINISTARSTVO GOSPODARSTVA, RADA I PODUZETNIŠTVA

**547**

Na temelju članka 46. stavka 2. Zakona o obrtu (»Narodne novine« br. 77/93.,
90/96., 102/98., 64/01., 71/01., 49/03. – pročišćeni tekst i 68/07.), ministar
gospodarstva, rada i poduzetništva, nakon prethodno pribavljena mišljenja
Hrvatske obrtničke komore, donosi

## PRAVILNIK

### O MINIMALNIM UVJETIMA ZA UGOVORE O NAUKOVANJU

Članak 1.

Ovim Pravilnikom propisuju se minimalni uvjeti za ugovore o naukovanju. Ugovore
o naukovanju sklapaju, radi izvođenja praktičnog dijela naukovanja, obrtnici
ili pravne osobe (trgovačka društva, zadruge ili ustanove) kod kojih se izvodi
naukovanje, i naučnici odnosno roditelji ili staratelji naučnika.

Članak 2.

Minimalni uvjeti koje moraju sadržavati ugovori o naukovanju propisani su
odredbama Ugovora o naukovanju, kojeg obrazac čini sastavni dio ovoga
Pravilnika. Obrasci Ugovora o naukovanju iz stavka 1. ovoga članka otisnuti su u
žutoj boji.

Članak 3.

Evidenciju ugovora o naukovanju vodi Hrvatska obrtnička komora.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-01/07-01/238
Urbroj: 526-12 -02/1-08-4
Zagreb, 5. veljače 2008.

Potpredsjednik
Vlade Republike Hrvatske i ministar
gospodarstva, rada i poduzetništva
**Damir Polančec, dipl. ing**., v. r.

UGOVOR O NAUKOVANJU

Na temelju članka 46. stavka 1. Zakona o obrtu (»Narodne novine« br. 77/93.,
90/96., 102/98.,
64/01., 71/01., 49/03. – pročišćeni tekst i 68/07.), obrtnik
ili pravna osoba (trgovačko društvo,
zadruga ili ustanova)
Tvrtka obrta/pravne osobe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koji/a posjeduje dozvolu (licenciju) broj: \_\_\_\_\_\_\_\_ za izvođenje praktičnog
dijela naukovanja,
koju je izdala Hrvatska obrtnička komora, i naučnik /ca (ime
i prezime)
rođen-a \_\_\_\_\_\_\_\_ godine u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
državljanin-ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
zastupan-a po roditelju/staratelju (ime i prezime)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iz
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izdane u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklapaju:

UGOVOR O NAUKOVANJU

za zanimanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak 1.

Obrtnik ili pravna osoba se obvezuju da će ostvarivati program praktičnog dijela
naukovanja prema izvedbenom planu i programu koji, u suradnji s obrtnikom ili
pravnom osobom i sa stručnim suradnikom za obrazovanje Hrvatske obrtničke
komore, izrađuje nastavnik srednje strukovne škole u kojoj se izvodi nastava
stručno-teoretskog dijela naukovanja (u daljnjem tekstu: škola).

Članak 2.

Obrtnik ili pravna osoba se obvezuju da će praktični dio naukovanja ostvarivati
u skladu s odredbama Pravilnika o načinu izvođenja programa naukovanja i
osposobljavanja za vezane obrte te o pravima, obvezama, praćenju, vrednovanju i
ocjenjivanju naučnika (»Narodne novine« br. 69/04.).

Članak 3.

Obrtnik ili pravna osoba se obvezuju organizirati ostvarivanje nastavnog
programa tako da naučniku omoguće redovito pohađanje nastave svih dijelova
obrazovnog programa.
Tijekom školske godine naučniku se osigurava 45 radnih dana odmora.

Članak 4.

Obrtnik ili pravna osoba obvezuju se da će praktični dio naukovanja organizirati
u skladu s radnim vremenom obrta ili pravne osobe i s utvrđenim godišnjim planom
i programom rada škole.

Članak 5.

Obrtnik ili pravna osoba obvezuju se da će tijekom naukovanja naučniku
isplaćivati mjesečnu nagradu i to: u prvoj godini naukovanja 15 %, u drugoj
godini 20 %, u trećoj godini 25% prosječne neto plaće ostvarene u prethodnoj
godini u gospodarstvu Republike Hrvatske.
Nagrada iz stavka 1. ovoga članka isplaćuje se za ostvareno radno vrijeme
planirano izvedbenim planom i programom naukovanja za godinu u kojoj se nagrada
isplaćuje.

Članak 6.

Obrtnik se obvezuje da će za ostvarivanje praktičnog dijela naukovanja obavljati
zadaće majstora – stručnog učitelja, ili da će za majstora – stručnog učitelja
imenovati zaposlenog radnika. Pravna osoba se obvezuje da će za ostvarivanje
praktičnog dijela naukovanja za majstora – stručnog učitelja imenovati
zaposlenog radnika. Majstor – stručni učitelj mora udovoljavati uvjetima
propisanim odredbom članka 42. stavka 3., stavka 4., stavka 5. ili stavka 6.
Zakona o obrtu.

Članak 7.

Obrtnik ili pravna osoba su odgovorani za:
– ostvarivanje programa praktičnog dijela naukovanja koji se izvodi u obrtu ili
pravnoj osobi,
– kontinuirano praćenje, vrednovanje i ocjenjivanje postignutih rezultata
naučnika za ugovoreni dio programa,
– osiguravanje i provođenje propisanih mjera zaštite na radu i mjera sigurnosti,
za vrijeme ostvarivanja praktičnog dijela naukovanja u obrtu ili pravnoj osobi,
– suradnju sa školom i za informiranje škole o obrazovnim i odgojnim
postignućima naučnika,
– vođenje propisanih evidencija,
– izvršavanje drugih obveza koje proizlaze iz zakonskih i drugih propisa kojima
se propisuje naukovanje.

Članak 8.

Obrtnik ili pravna osoba se obvezuju da će za ugovoreni dio naukovanja,
kontrolne ispite i pomoćničke ispite, ako se održavaju u njihovim poslovnim
prostorima ili na radilištu, osigurati za to potrebne materijale, strojeve,
uređaje i alate te odgovarajuće mjere higijensko- tehničke zaštite.
Izrađeni predmeti ili vrijednosti pruženih usluga pripadaju obrtniku ili pravnoj
osobi kod kojih se izvodi naukovanje ili kod kojih se polažu ispiti iz stavka 1.
ovoga članka.

Članak 9.

Naučnik se obvezuje da će redovito pohađati nastavu općeobrazovnog,
stručno-teorijskog i praktičnog dijela programa te da će ispunjavati obveze koje
proizlaze iz pravila škole, obrta ili pravne osobe.
Naučnik se obvezuje da će se na praktičnom dijelu naukovanja pridržavati
propisane radne i tehnološke discipline te da će prema nalogu i uputama majstora
– stručnog učitelja:
– pridržavati se propisanog radnog vremena,
– obavljati poslove i radne zadaće koje proizlaze iz programa naukovanja,
– racionalno koristiti materijale i energiju, prema uputama majstora – stručnog
učitelja,
– pažljivo koristiti alate, strojeve i uređaje, u skladu s propisanim režimom
rada,
– pridržavati se zadanog redoslijeda radnih operacija i faza rada,
– uredno voditi propisanu dokumentaciju za praktični dio naukovanja,
– ostvarivati i druge radne zadaće, primjerene zanimanju za koje se školuje.

Članak 10.

Ugovor o naukovanju može se raskinuti:
1. sporazumno:
– ako u probnom roku u trajanju do 30 dana obrtnik ili pravna osoba utvrde da ne
postoje objektivne pretpostavke za uspješno naukovanje,
– ako naučnik, roditelj ili staratelj naučnika utvrde da naučnik ne može
savladavati program za zanimanje za koje se školuje,
– u drugim slučajevima o kojima se usuglase obrtnik ili pravna osoba i naučnik
odnosno njegov roditelj ili staratelj,
2. krivnjom naučnika:
– ako naučnik ne ispunjava obveze iz članka 9. ovoga Ugovora, propisa škole i
drugih propisa o naukovanju,
3. krivnjom obrtnika ili pravne osobe:
– ako je obrtniku ili pravnoj osobi oduzeta dozvola (licencija) za izvođenje
praktičnog dijela naukovanja,
– ako majstor – stručni učitelj ne ostvaruje izvedbeni program praktičnog dijela
naukovanja.

Članak 11.

Obrtnik ili pravna osoba i naučnik, odnosno roditelj ili staratelj naučnika,
obve­zu­ju se da će se u slučajevima raskida ugovora o naukovanju pri­državati
odredbi članka 10. Pravilnika o načinu izvođenja programa naukovanja i
osposobljavanja za vezane obrte te o pravima, obvezama, praćenju, vrednovanju i
ocjenjivanju naučnika

Članak 12.

Ako se ugovor o naukovanju ne raskine sporazumno, odluku na zahtjev
zainteresirane strane donosi Hrvatska obrtnička komora.
Ako se spor ne može riješiti u skladu sa stavkom 1. ovoga članka, riješit će ga
nadležni sud.

Članak 13.

Ovaj Ugovor primjenjuje se od početka školske godine \_\_\_\_\_\_ do završetka
naukovanja, odnosno najdulje do \_\_\_\_\_\_\_\_\_ godine.

Članak 14.

Ugovor se smatra zaključenim kada ga potpišu ugovorne strane, a stupa na snagu
na dan predaje na registraciju u Hrvatsku obrtničku komoru.

Članak 15.

Ovaj Ugovor je sklopljen u četiri (4) istovjetna primjerka, od kojih po jedan
pripada svakoj ugovornoj strani, školi u koju je učenik upisan i Hrvatskoj
obrtničkoj komori.

Roditelj ili staratelj                                                     Obrtnik/ predsjednik Uprave
\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. P.
Naziv škole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum upisa u školu: \_\_\_\_\_\_\_\_\_\_\_\_\_\_\_\_\_\_\_

Ravnatelj škole:

\_\_\_\_\_\_\_\_\_\_\_\_\_\_\_\_

M. P.

Datum evidentiranja Ugovora u Hrvatskoj
obrtničkoj komori \_\_\_\_\_\_\_\_\_\_\_\_\_\_\_\_\_\_\_\_\_
Broj Ugovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis odgovorne osobe:

\_\_\_\_\_\_\_\_\_\_\_\_\_\_\_\_\_\_\_\_\_\_

M. P.

Pravilnik, NN 18/2008-547
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)